**הבהרה -הזמנה לקבלת הצעות**

**למתן שירותי ראיית חשבון בתחום הביקורת**

**באיגוד הכדורסל בישראל ע"ר**

בהמשך להזמנת איגוד הכדורסל בישראל (ע"ר) לקבלת הצעות ממשרדי רואי חשבון למתן שירותי **ראיית חשבון בתחום הביקורת**, כמפורט במסמכי ההזמנה, איגוד הכדורסל מבקש להבהיר כי במקום פסקה 33 להזמנה, תבוא הפסקה הבאה:

"על כל מציע לעמוד בדרישות המפורטות בפנייה/הזמנה זו, אולם האיגוד יהא רשאי, אך לא חייב, להתייחס ו/או לקחת בחשבון ו/או לקבל גם הצעה של מציע שאינה עומדת בכל הדרישות, כאמור, למעט (במקום "לרבות" במקור) אי עמידה בתנאי הסף."

ובמקום פסקה 34, תבוא הפסקה הבאה:

"מבלי לגרוע מהאמור לעיל, האיגוד יהא רשאי, אך לא חייב, להרשות הגשת הצעות גם לאחר המועד הקבוע להגשת הצעות ו/או להשלים כל פריט שהוא בקשר להצעה כלשהי בכל מועד ו/או לערוך התמחרות בין המציעים, בינם לבין עצמם, ו/או בין מי מהם לבין כל מציע אחר." [נמחקה הסיפא: "האיגוד יהא רשאי לוותר על דרישות לקיום תנאים כלשהו ו/או להתנות תנאים חדשים ו/או נוספים וזאת בין כלפי מציע כלשהו ובין כלפי כל המציעים לפי שיקול דעתו"].

ההוראות המחייבות הן אלו הקבועות במסמכי ההזמנה והן גוברות על המידע שהובא בהודעה זו.